o
Valmistaudu kuulemaan kuinka ikivanha salaisuus paljastuu: -
miten Jumalan ydinvoima toimii.
Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan "Yliluonnollista!"-ohjelmaan.
Hei! Tervetuloa maailmaani, joka on luonnollisesti yliluonnollinen.
Vieraani Steven Brooks tietää, että hänen ympärillään on enkeleitä ja -
hän on oppinut tekemään niiden kanssa yhteistyötä.
Milloin oli ensimmäinen enkelikokemuksesi?
Silmäni avautuivat näkemään hengellisen maailman vuonna 2000, -
jolloin Herra antoi minulle yliluonnollisia kokemuksia.
Ensimmäinen niistä tapahtui kotini autotallissa.
Olin polvirukouksessa, kun 45 minuutin kuluttua -
yhtäkkiä minut tempaistiin pilveen ja vietiin ylöspäin.
Hetken kuluttua laskeuduin kovalle alustalle, -
katsoin ympärilleni ja olin eri maailmassa.
Olitko ennen kokenut vastaavaa?
Se oli ensimmäinen kerta, kun koin mitään sen kaltaista.
Näin keltaisen ja kullan eri vivahteita.
Ne leijailivat minua kohti ja leikittelivät ympärilläni.
Ne olivat kauneimpia ikinä näkemiäni värejä.
Katsoin ylös ja näin suuren valtaistuimen.
Valtaistuin oli valkeana kimaltelevan pilven peitossa.
Valtavasta pilvestä pisti esiin käsinoja, -
joka oli noin 20 metrin korkeudella.
Tätä ihmetellessäni ilmestyi kaksi suurinta -
milloinkaan näkemääni kättä.
Kädet työntyivät pilvestä, tarttuivat minuun ja -
alkoivat vetää minua pilveen.
Siinä oli suuren Jumalan valtaistuin.
Jumala otti minut syliinsä valtavilla käsillään.
Hän sanoi kolme sanaa: "Minä rakastan sinua."
Kun Hän lausui nuo sanat, kaikki epäonnistumiseni, ongelmani, -
kipuni ja haavani, joita olin kokenut, -
kulkivat silmissäni kuin elokuva.
Kaikki tuntemani kipu ja loukkaukset olivat poissa.
Tunsin itseni täysin eheäksi. Olin räjähtää ilosta.
Kuvauksesta tulevat mieleen näkemäsi isot kädet, -
jotka ojentuivat sinua kohti kuin isän kädet lasta kohti.
Samalla muistin lapsuudestani, että isäni kädet olivat suuret. - Aivan.
Mutta isäni ei näyttänyt tunteitaan eikä koskaan sanonut, -
että rakastan sinua.
En ainakaan muista sitä.
Ehkä sinullakin on samoja kokemuksia, -
Isäsi sanoo sinulle samat sanat kuin Isä Jumala sanoi Stevenille.
"Minä rakastan sinua, Minä rakastan sinua".
Kun näky oli ohi, niin mikä vaikutus sillä oli sinuun?
Tuntui kuin maailmani olisi kääntynyt ylösalaisin.
Olin niin täynnä iloa ja onnea, että kun tulin asuntoomme -
vaimoni sanoi heti: "Olet varmaan nähnyt Herran."
Tiesin, että elämäni muuttuu siitä hetkestä lähtien.
Aika kului etkä ollut tyytyväinen Jumala-suhteeseesi.
Ehkä sinäkin tunnet samoin.
Et ole tyytyväinen tilanteeseesi. Se ei ole Jumalan vika.
Miten päästä käsiksi "ydinvoimaan" niin kuin sitä kutsut.
Mitä tarkoitat ydinvoimalla?
Janosin Herraa, halusin kokea Hänen kirkkauttaan ja läsnäoloaan -
ja saada lisää voitelua.
Hengellinen nälkä alkoi mennä fyysisen nälän yli.
Työnsin lautasen loitolle ja käytin enemmän aikaa Raamatun lukuun.
Elämääni alkoi virrata armoa ja ruuannälkä väheni.
Käytin ruokailusta säästyneen ajan rukoukseen ja Herra kunnioitti sitä.
Aloin saada uusia Herran kokemuksia ja päästä näkyjen maailmaan.
Jumala avasi uutta palkkioksi siitä, että etsin Häntä.
Miten päädyit rukoukseen ja paastoon?
Aloin vähitellen. Aloin nähdä tapahtumia Sanassa, -
mutta samalla hyppäsin siihen, koska minulla oli sanannälkä.
Kukaan ei opastanut minua.
En juurikaan löytänyt kirjoja paastosta ja rukouksesta.
Ymmärsin Jumalan Sanasta, että Hän voi antaa lisää voimaa ja voitelua.
Etsin Häntä ja pyysin lisää Herran voimaa elämääni.
Pietarissa oli sellaista ydinvoimaa Apostolien teoissa.
Hänessä oli niin vahva voitelu, -
että kun hänen varjonsa kulki yli, niin ihmisiä parani.
Pietarin varjo ei parantanut, vaan voitelu, jota hänessä oli.
Tavallaan Pietari oli radioaktiivinen.
Hänestä säteili Jumalan radioaktiivista ydinvoimaa.
Sanoin Herralle, että haluan sitä lisää elämääni.
Kun etsin Herraa, Hän antoi minulle lisää voimaa.
Kävit Israelissa ja Herralta saamastasi voimasta ihmisiä parani, -
ei ihan varjossasi, mutta läheisyydessäsi.
Entä ne, jotka eivät ole koskaan paastonneet?
"Yhden aterian jättäminen väliin ei paljon Jumalaa hetkauta".
Kannattaako edes vaivautua?
Se merkitsisi paljon Herralle, -
koska jokainen uhraus Hänelle, iso tai pieni, pannaan merkille.
Herra palkitse ne, jotka sydämestään etsivät Häntä.
Hänelle on mieleen, jos jättää aterian väliin ja -
käyttää sen ajan rukoukseen ja Sanan lukemiseen.
Kyse ei ole painonpudotuspaastosta -
vaan aterialta säästyneen ajan käytöstä Jumalalle.
Niin. Jos vain paastoamme emmekä lue Sanaa ja rukoile, -
olemme vain dieetillä. Siitä ei ole hengellistä hyötyä -
ellemme käytä ruokailusta säästynyttä aikaa rukoukseen.
Sinulla on paljon kokemusta näistä asioista.
Teen sinulle pikakysymyksen.
Entä jos paastoaa, mutta tuloksia ei näy?
Tulokset kyllä tulevat, mutta eivät ehkä heti paastopäivänä
vaan kenties kolme tai yhdeksän kuukautta myöhemmin.
Taidan korjata nyt satoa vuosien takaisesta paastosta.
Paljon mahdollista. Herra tietää milloin tarvitset vastausta.
Kun talletat hengelliseen maailmaan, -
kun kylvät Jumalan etsimiseen, osoitat Herralle sanannälkäsi, -
ja että haluat Häntä koko sydämestäsi, -
niin sato tulee ajallaan.
Hän voi palkita tavalla, jota emme osaa edes kuvitella.
Niin hyvä Hän on.
Olin Israelissa Stevenin ja hänen vaimonsa Kellyn kanssa.
Tauon jälkeen kerron henkilöistä, jotka paranivat, -
Steven lähellä kävellessään. Sitten hän rukoilee puolestanne.
Yliluonnollista jatkuu pian.
Sid Roth on löytänyt avaimen maailmanlaajuiseen herätykseen.
Jeesus on kaatanut juutalaisia ja pakanoja erottavan väliseinän.
Juutalaiset voi tavoittaa ihmeiden ja tunnustekojen avulla.
Kotisivumme varustavat uskovia toimimaan yliluonnollisesti -
ja ymmärtämään Israelin tapahtumia ja juutalaisia juuriamme.
Käy sivustolla sidroth.org tänään.
Yliluonnollista jatkuu.
Hei! Tässä Sid Roth ja Steven Brooks.
Kun olimme Israelissa, minä hämmästelin.
Kerro naisesta, joka käveli sinua kohti.
Ette koskeneet toisiinne, mutta sinusta säteili ydinvoimaa.
Herran voitelu oli läsnä valmiina parantamaan.
Kun voitelu tuli, rukoilin ihmisten puolesta ja he paranivat.
Eräällä rouvalla oli kovia kipuja. Hän kirjoitti jälkeenpäin: -
"Ympärilläsi oli niin paljon ihmisiä, etten päässyt lähellesi."
Yhtäkkiä hän tunsi Herran voitelun kirkkauden aaltona, -
joka meni hänen lävitseen ja hän parani siinä paikassa.
Uskon, että samoin tapahtuu kohta myös teille.
Kerro kokouksesta Pennsylvaniassa, jonka puolesta rukoilit.
Menin siellä tiettyyn seurakuntaan. Pastori oli sanonut puhelimessa, -
että seurakunta on iso ja väkeä tulisi paljon.
En mennyt sinne laajan kuulijajoukon takia.
Menen minne Herra kehottaa menemään.
Mutta siellä oli kello 18.50 vain kahdeksan ihmistä.
Pastori kertoi, kuinka seurakunta oli pienentynyt.
Alkupettymyksen jälkeen väkimäärä oli noussut suuriin mittoihin: -
15 henkeä.
Tuntui, että vihollisella oli sormet pelissä.
Se sanoi, että valmistauduit huolella, -
rukoilit ja paastosit, mutta tuhlasit vain aikaasi.
Sanoin Herralle, että puhun 15:lle ikään kuin puhuisin 15 000 hengelle.
Sanoin sanottavani ja tilaisuuden lopuksi -
eräs nainen tuotiin rukoiltavaksi.
Kun hän seisoi edessäni, näin, että häntä vaivasi paha henki.
Hän oli ottanut Herran vapahtajakseen hiljakkoin.
Hän oli tuore uskova.
Rukoilin hänen puolestaan.
Kun nuhtelin pahaa henkeä, nainen vajosi heti lattialle -
ja Herra Jeesus täytti hänet Pyhällä Hengellä.
Hän nousi ylös, puhui kielillä ja profetoi.
Herra kosketti häntä voimalla.
Myöhemmin hän kertoi nähneensä kaksi jalkaa, -
joissa oli naulanreiät, tulevan häntä kohti.
Miehellä oli viitta ja hän oli täynnä Pyhää Henkeä.
Seuraavana aamuna, tämä noin 40-vuotias nainen, -
käveli kotinsa pihalla ja näki ensi kertaa, että taivas on sininen.
Ennen hän oli nähnyt taivaan harmaana.
Herra täytti hänet Hengellään, -
jolloin harmaat suomukset putosivat hänen silmiltään.
Sanoit, että muslimit näkevät kaiken harmaana.
Monet kristityiksi kääntyneet ja Herran vapahtajakseen ottaneet -
ja Hengellä täyttyneet arabit ovat vapautuneet harmaista suomuksista -
ja alkaneet elää Herran tarkoittamassa täyteydessä.
Miten herkäksi Hengelle tulee, kun paastoaa?
Hengelliset aistit heräävät ja terävöityvät heti, -
kun alkaa paastota ja etsiä Herraa.
Huomaa asioita, joihin ei ole aiemmin kiinnittänyt huomiota.
Huomaa siunaukset, jotka aiemmin on jäänyt huomaamatta.
Hengen lahjat, terävöityvät.
Voiko paastotessa nähdä herkemmin enkeleitä?
Kyllä. Paasto avaa ikkunan hengelliseen maailmaan.
Olen varma, että kuka tahansa voi alkaa profetoida.
Profeetallinen maailma avautuu.
Kun nojaa Herraan rukouksin ja paastoten, -
hengelliset silmät avautuvat.
Aivan kuin Elisan palvelija näki profeetallisia näkyjä -
kuten sen, että heidän ympärillään oli enkeliarmeijoita.
Kerro siitä kun enkeli sanoi sinulle, -
että kuulijoiden joukossa on houkka, joka ei usko mitä sanoit.
Olin puhumassa Kaliforniassa -
ja Pyhä Henki kehotti rukoilemaan lompakkojen puolesta.
Kehotin kuulijoita nostamaan lompakkonsa,
koska näin runsauden enkelien tulevan tilaisuuteen.
Kuulijat alkoivat nostaa lompakoitaan ilmaan.
Tilaisuuden jälkeen eräs henkilö tuli moittimaan, -
että se oli typerintä mitä oli ikinä nähnyt.
Kuitenkin hän teki niin.
Palasin siihen seurakuntaan vuoden päästä -
ja sama mies oli odottamassa minua. Hän sanoi: -
"Kun olit täällä viimeksi, olin valtavan paineen alla.
Minulla on yhdeksän lasta, olin työtön, eikä rahaa ollut.
Kun pyysit nostamaan lompakon, ajattelin, että kylläpä on hullua.
Olin niin toivoton, että pidin lompakkoa ylhäällä.
Kerroin, että kehotin ihmisiä siihen, koska tilaisuudessa oli Herran enkeli.
Mies sanoi: "Sen on täytynyt olla totta, -
koska muutaman päivän kuluttua sain töitä satamasta.
Tuntipalkka oli 44 dollaria ja sain tehdä ylitöitä halutessani.
Muutamassa viikossa taloudellinen ahdinko oli ohi."
Onko täällä enkeli juuri nyt?
On. Täällä on enkeli antamassa voitelua parantavaan rukoukseen.
Herra Jeesus on parantaja, mutta enkeli on auttamassa voitelua, -
joka välittyy tästä ohjelmasta monille kautta maailman.
Tauon jälkeen voisit rukoilla katsojien puolesta.
On vaikea uskoa, että uhmaat painovoimaa ja tiedettä.
Auto oli törmäämässä sinun autoosi. Katkon jälkeen kerron mitä tapahtui.
Pysykää kanavalla.
Yliluonnollista jatkuu pian.
Yksi uusi ihminen, juutalaisten ja pakanoiden yhdistyminen.
Nämä kaksi tulevat yhdeksi Yeshuassa.
Kun nämä kaksi tulevat yhdeksi Jeesuksessa, -
koemme Jumalan liikkeen, jollaista ei ole nähty.
Jos haluat kokea Jumalan Hengen väkevän vuodatuksen,
Jumalan rakkauden ja voiman,
käy sivustolla www.sidroth.org ja opi yhdestä uudesta ihmisestä.
Yliluonnollista jatkuu.
Hei! Tässä Sid Roth ja Steven Brooks.
Herätät minussa kateutta monin tavoin.
Enkeli nimeltä Hyvyys esirukoilee puolestasi -
ja auttaa sinua puhujamatkoillasi. Kerro Hyvyydestä.
Tämä enkeli on ollut usein apuna.
Olen matkustellut ympäri Amerikkaa ja tämä enkeli on järjestellyt matkojani.
Esimerkiksi kerran Miamissa, kiiruhdimme lentokentälle, -
koska hurrikaani puhalsi yli kaupungin.
Tulimme kentälle etuajassa, mutta kenttä oli väkeä tulvillaan, -
koska tuhannet halusivat pois Miamista ennen hurrikaania.
Menimme lähtöportille, mutta virkailija sanoi, -
että kaikki muut ovat jo koneessa. Teidän seurueenne on viimeinen.
Menkää koneeseen heti. Mutta vaimoni ei ollut vielä tullut.
Hän oli mennyt kahville.
Virkailija hoputti meitä että ehdimme koneeseen.
Samassa vaimoni tulikin ja virkailija hoputti taas meitä,
mutta hän sanoi, että yksi puuttuu.
Virkailija väitti, että papereiden mukaan teitä pitäisi olla neljä.
Kuka on Steven Brooks? Minä. Kuka on Kelly Brooks? Vaimoni.
Kuka on Abigail Brooks? Tyttäreni. Olemme kaikki koossa.
Virkailija sanoi: "Ei, papereiden mukaan -
Goodness (Hyvyys) Brooks matkustaa mukananne.
Luulin kuulleeni jo kaiken, kunnes kuulin mitä tapahtui Saksassa.
Saksassa ajoimme kohti kirkkoa. Kuskina oli luterilainen uskova -
eikä hän osannut englantia enkä minä saksaa.
Hän ajoi, minä istuin vieressä ja tyttäreni oli takapenkillä.
Matkalla yllättäen auto tuli kolmion ja stopmerkin takaa -
suoraan kaistallemme eikä meillä ollut tilaa väistää.
Varauduimme törmäykseen.
Me kaikki kyyristyimme varautuen yhteentörmäykseen, -
mutta törmäyksen sijaan auto kääntyi meitä kohti ja -
sulautui meidän autoomme.
Näin sen kuljettajan ja että hän oli paniikissa.
Jotenkin kolarilta vältyttiin, -
metalli ei lommoutunut eikä lasia rikkoutunut.
Ajoimme yhdessä 25 metriä, kunnes hän poistui kaistalta.
Jumalan lähettämä enkeli pelasti meidät törmäykseltä.
Uskotko, että kolari olisi sattunut, ellet eläisi paastoten?
Kyllä, kolari olisi sattunut, ellen eläisi nin lähellä Herraa.
Monesti Jumala on lähettänyt enkeleitä estämään onnettomuuksia.
Kerro siitä, kun päätit rukoilla koko päivän. Perhe oli poissa kotoa.
Rukoilit kahdeksan tuntia eikä mitään tapahtunut.
Olin rukoillut ja mietiskellyt Sanaa 7 tuntia 58 minuuttia,
kun näin vaimoni auton lähestyvän kotia.
Tiesin, että siitä pihaan ajaa kahdessa minutissa.
Koko päivänä en nähnyt mitään erityistä, voitelua ei ollut.
Olin vain mukavassa yhteydessä.
Sitten noina kahtena minuuttina Herra alkoikin puhua.
"Herra, olen rukoillut lähes kahdeksan tuntia.
Miksi puhut vasta nyt?" Herra vastasi: -
"Olen nauttinut seurastasi. En puhunut aiemmin, -
koska en halunnut,että lopetat."
Uskomatonta, että maailmankaikkeuden Luoja -
nauttii seurastamme. Mitä Hän sanoikaan?
Hän sanoi: " Jos olisin puhunut aiemmin, -
olisit lopettanut rukouksesi.
Odotin viimeiseen asti, koska nautin seurastasi."
Kerroit parantavan enkelin läsnäolosta.
Tunnen, että enkeli on täällä nyt. On aika rukoilla.
Tunnen lämpöä. Tunnen Herran kirkkauden. - Niin minäkin.
Rukoilen niiden puolesta, joilla on mielenterveysongelmia.
Samoin kuin ruumis, myös mieli voi olla sairas.
Herran Jeesuksen nimessä nuhtelen mielen sairauksia -
ja käsken niitä lähtemään.
Kiitos, Jeesus! Herra parantaa nyt myös selkärangan skolioosin.
Jos sinulla on skolioosi, nosta kätesi.
Tunnet lämpimän aallon selässäsi. Selkä suoristuu oikeaan muotoon ja -
hermot, nivelsiteet ja välilevyt parantuvat Jeesuksen nimessä.
Ylistä Jumalaa! Voitelu virtaa.
Istun hiljaa, koska minulla on paljon sanottavaa, -
sillä Jumala ei vielä lopettanut työtään.
Jumala avaa kuurot korvat Jeesuksen nimessä -
sekä parantaa skolioosin oli se missä kohtaa selkää tahansa.
Joillakin on lonkkien ja sormien nivelrikkoja ja kovia kipuja.
Ala kävellä ja huomaat, että olet vapautunut kivuista.
Näyttääkö Jumala jotain muuta?
Vahvistan, että Herra puhui minulle parantavansa kuurot korvat.
Myös korvien soiminen lakkaa.
Joidenkin korvat ovat soineet yli 20 vuotta.
Se loppuu nyt. Korvat avautuvat kuulemaan. Kuulet selkeästi.
Kun panet kellon korvallesi, kuulet kuinka se tikittää.
Kuulet sen ensimmäistä kertaa pitkään aikaan.
Viimeiset ohjeet, miksi pitäisi paastota?
Paasto vie lähemmäs Herraa.
Ymmärrät mistä elämääsi vaivaavat häiriötekijät, -
jopa hyvät asiat, johtuvat, ja alat erottaa ääniä ja -
kuulla Jumalan äänen yhä selvemmin.
Haluaisitko katkaista rakkaussuhteesi maailmaan -
ja alkaa suhteen maailmankaikkeuden Luojan kanssa, -
joka sanoo: "Nautin seurastasi."
Ensimmäinen askel on ottaa Jeesus Vapahtajaksesi ja Herraksesi.
Tunnusta Jumalalle syntisi ja pyydä Häneltä apua voittaa ne.
Et voi päästä niistä omin voimin.
Monet kääntyvät pois synneistään, mutta lankeavat pian niihin taas.
Mutta Hänellä on voima vapauttaa sinut synneistä.
Jumala sanoo: "Olkaa pyhät, sillä Minä olen pyhä."
Et pysty olemaan pyhä, ellet kulje Hänen yliluonnollisessa voimassaan.
Pyydettyäsi syntisi anteeksi ja apua päästä niistä vapaaksi, -
sano ääneen: "Otan Jeesuksen Messiaakseni."
Sano perässäni: Otan Jeesuksen Messiaakseni ja Herrakseni.
Herra Jeesus, tule elämään minuun. Tule minussa todelliseksi -
ja anna minun täyttää elämäni Jeesuksen nimessä.
Jos rukoilit tämän uskossa, niin Hän kuuli sinua ja Hän odottaa sinua.
Ensi viikolla Yliluonnollisessa:
Kansainvälisesti tunnettu julistaja kamppaili 10 vuotta -
päästäkseen salaisesta riippuvuudestaan.
Hän yritti kaikkia kristillisiä hoitokeinoja -
kuten 12-askeleen ohjelmaa, mutta mikään ei auttanut.
Sitten hän sai ilmoituksen Jumalalta, -
joka muutti hänen elämänsä.
Ilmoitus auttaa meitä ymmärtämään Jumalan salaisuuksia -
ja Hänen lupauksiaan.
Suomennos: Kai Mäkelä